[{"text_idx": "#000002", "text": "Mae Sian yn cael trafferth yn creu perthnasau newydd a gwneud ffrindiau yn y coleg. Teimlai fel bod hyn yn cael effaith ar ei iechyd meddwl ac mae wedi cysylltu a\u0302 Meic am help."}, {"text_idx": "#000005", "text": "Mae\u2019n anodd iawn gwneud ffrindiau. Rwy\u2019n berson swil yn gyffredinol, ond bob tro\u2019n gwrtais ac yn neis i bobl, byth eisiau cychwyn ffrae. Dwi wedi dioddef gyda bwlio yn yr ysgol uwchradd yn y gorffennol. Mae pobl wedi bod yn sibrwd pethau y tu o\u0302l i\u2019m nghefn, dwi wedi cael fy mwlio ar-lein, pobl yn cymryd fy mhethau ac wedi taflu siswrn arna i unwaith. Oherwydd hyn dwi\u2019n paranoid iawn yn mynd i ddosbarthiadau os nad oes gen i rywun dwi\u2019n gyfeillgar a\u0302 nhw yno."}, {"text_idx": "#000006", "text": "Yn y coleg, roedd gen i rywun ac roedd popeth yn iawn, ond mae hi wedi symud ymlaen a dwi ar ben fy hun yn y dosbarth bellach. Mae pawb arall yn ffrindiau ac yn siarad ymysg ei gilydd ac, yn isymwybodol, rwy\u2019n teimlo bod pawb yn siarad amdana i er mod i\u2019n gwybod nad ydyn nhw. Mae wir wedi cael effaith ar fy iechyd meddwl a dwi wedi bod yn stryglo ers hir iawn, ond yn rhy ofnus i ofyn am help."}, {"text_idx": "#000010", "text": "Rwyt ti\u2019n teimlo bod popeth sydd wedi digwydd yn y gorffennol, a\u2019r sefyllfa rwyt ti ynddi nawr, wedi cael effaith ar dy iechyd meddwl. Rwyt ti\u2019n cyfaddef dy fod di\u2019n stryglo ond yn ofni gofyn am help."}, {"text_idx": "#000012", "text": "Mae hyn i gyd yn swnio fel dy fod di\u2019n cael amser anodd iawn, ond fel y dywedais, mae\u2019n dda iawn dy fod di\u2019n chwilio am help. Meddylia am y bobl o\u2019th gwmpas sydd yn gallu cynnig cyngor. Wyt ti\u2019n gallu sgwrsio gyda theulu, neu berson arall rwyt ti\u2019n gyfforddus a\u0302 nhw, fel modryb agos neu rywun? Wyt ti\u2019n meddwl bydda dy deulu yn poeni os oeddent yn meddwl dy fod di\u2019n stryglo a ddim wedi sgwrsio a\u0302 nhw am y peth?"}, {"text_idx": "#000013", "text": "Beth am geisio siarad gyda rhywun yn y coleg? Fe ddylai pob coleg gael person llesiant sydd ar gael i sgwrsio a chynnig cefnogaeth. Gofynna pwy yw\u2019r person yma yn y dderbynfa neu gan diwtor. Nid oes rhaid i ti boeni. Maent wedi siarad gyda llawer o bobl ifanc, gyda llawer o broblemau gwahanol sydd yn eu poeni. Nid ti fydd y cyntaf, na\u2019r unig berson yn y coleg sydd yn cael trafferth. Ti ddim ar ben dy hun yn y ffordd rwyt ti\u2019n teimlo."}, {"text_idx": "#000014", "text": "Rwyt ti wedi dweud dy fod di\u2019n ofni gofyn am help, ac mae hyn yn hollol ddealladwy. Gall fod yn anodd iawn i gyfaddef i rywun arall bod pethau\u2019n anodd. Ond os byddet ti\u2019n gwneud dim, yna beth fydda\u2019n digwydd? Mae\u2019n debyg y byddi di\u2019n teimlo\u2019r union yr un fath, a ni fydd dim newid os nad wyt ti\u2019n gwneud rhywbeth. Os fydda ti\u2019n mynd amdani a cheisio siarad gyda rhywun, yna mae\u2019n debygol y bydd pethau yn newid am y gorau i ti."}, {"text_idx": "#000015", "text": "Os wyt ti\u2019n poeni am beth i\u2019w ddeud yna gall fod yn fuddiol i ysgrifennu pethau gyntaf. Bydd hyn yn rhoi amser i ti feddwl am y pethau sydd yn anodd i ti, a bydd rhoi pethau ar bapur yn helpu i glirio\u2019r meddwl. Pan ddaw\u2019r amser i siarad gyda rhywun, gallet ti ddefnyddio hwn wedyn i helpu ac i\u2019th atgoffa am y pethau rwyt ti eisiau dweud. Gallet ti fynd a hwn gyda thi er mwyn cyfeirio\u2019n o\u0302l ato, neu adael i\u2019r person rwyt ti\u2019n cyfarfod ei ddarllen a chael sgwrs amdano wedyn."}, {"text_idx": "#000018", "text": "Cer draw i dudalen \u2018Believe in Yourself\u2019 ar wefan Young Minds. Mae yna gynllun saith cam i helpu gyda hunan-barch a allai helpu gyda swildod."}, {"text_idx": "#000026", "text": "Oes rhywun yn gwrando arnat ti?"}, {"text_idx": "#000027", "text": "Rhywun i wrando. Rhywun i'th gymryd o ddifrif. Rhywun i roi cyngor."}]